पाएं अपने शहर की ताज़ा ख़बरें और फ्री ई-पेपरडाउनलोड करें
रविवार को ग्वालियर में कोरोना के आंकड़े कुछ राहत देने वाले रहे हैं। जितने नए संक्रमित मिले हैं उनसे ज्यादा ठीक होकर संक्रमित अपने घर गए हैं। रविवार को 910 नए संक्रमित सामने आए हैं, जबकि 40 की मौत हुई है। पर इसके साथ ही विभिन्न हॉस्पिटल में भर्ती 978 पेशेंट ठीक होकर वापस घर पहुंचे हैं। लगातार मौतों का आंकड़ा बढ़ता जा रहा है। रविवार को भी शहर के चार मुक्तिधाम में 44 संक्रमितों के शव जले हैं। जिनमें चार एक दिन पहले के हैं। लक्ष्मीगंज मुक्तिधाम में तो शवों को जलाने तक की जगह नहीं थी।
कोरोना की दूसरी लहर अब अपने चरम पर है। प्रदेश में हर दिन हजारों की संख्या में संक्रमित मिल रहे हैं। बड़े शहरों भोपाल, इंदौर, जबलपुर, उज्जैन व ग्वालियर का हाल इस समय तो काफी खराब हैं। हर दिन के साथ बढ़कर ही नए संक्रमित सामने आ रहे हैं। जिस कारण ऑक्सीजन और रेमडेसिविर का संकट गहरा गया है। खुद मुख्यमंत्री से लेकर प्रदेश के अन्य मंत्री सिर्फ ऑक्सीजन की कमी को पूरा करने में लगे हैं। लगातार ओडिसा, मोदीनगर यूपी व अन्य प्रदेशों से ऑक्सीजन के टैंकर लाकर प्रदेश की ऑक्सीजन की डिमांड पूरी की जा रही है। पर इस सभी के बीच रविवार को कुछ राहत देने वाले कोरोना के आंकड़े रहे हैं। पिछले कुछ दिन से 1100 से 1200 के बीच नए संक्रमित हर दिन सामने आ रहे थे, लेकिन रविवार को सिर्फ 910 ही संक्रमित मिले हैं। इससे भी ज्यादा राहत देने वाली बात यह रही है कि संक्रमित से ज्यादा ठीक होकर घर जाने वाले रहे हैं।
खतरनाक होते आंकड़े
रविवार को 3172 लोगों के सैंपल की रिपोर्ट आई है, इनमें से 910 नए संक्रमित निकले हैं। इसके बाद कुल संक्रमित का आंकड़ा 43190 हो गया है। सोमवार के लिए 3822 सैंपल भेजे गए हैं। रविवार को एक्टिव केस 8757 से घटकर 8682 हो गए हैं। साथ ही 2 मई तक जिले में कुल एक्टिव कंटेनमेंट जोन की संख्या 626 से घटकर 534 हो गई है। अभी तक कुल सैंपलिंग 4 लाख 42 हजार 552 के पार हो गई है। रविवार को 40 संक्रमित की मौत हुई है। जिसके बाद कुल मौत का आंकड़ा 753 पर पहुंच गया है। राहत की बात यह है कि 978 संक्रमित डिस्चार्ज होकर रविवार को अपने घर भी गए हैं, जबकि 955 मरीज होम आइसोलेशन में हैं।
इनकी हुई मौत
रविवार को 40 की मौत हुई है। जिनमें 48 साल की हनीफा, 40 साल के राजीव दुबे पुत्र अरविंद दुबे, 60 वर्षीय बृजेश जाटव पुत्र हिम्मतराम, 80 साल सुरेन्द्र पुत्र भागवत, 80 वर्षीय पुष्पा पत्नी पीडी शर्मा, 56 वर्षीय चंचल जैन, प्रवीण कुमार जैन पुत्र भागचन्द्र जैन, 47 साल के राकेश सक्सैना, 90 साल के रामभरोसे पुत्र रामदयाल, सतीश पुत्र प्रभुदयाल, 35 साल के जितेन्द्र सिंह यादव, 60 वर्षीय मुन्नीदेवी, 40 साल की प्रमिला पत्नी संजय कुमार, 45 साल की रजनी प्रसाद पत्नी राकेश, 48 वर्षीय भारत सिंह, 55 साल अखिलेश पुत्र बाबूलाल, 45 वर्षीय इंदू पत्नी धर्मेन्द्र, 54 सा के घनश्याम पुत्र नारायण, 60 वर्षीय पुष्पा चौहान पत्नी एए चौहान आदि शामिल हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva mai_Deva zho_Hant eng_Latn